

**NAVODILO PACIENTOM ZA ODVZEM BLATA ZA ANALIZO BLATA NA PREBAVLJIVOST**

Mikroskopski pregled blata na prebavljivost (škrob, mišična vlakna, maščobe) nam služi za oceno absorpcijske sposobnosti črevesja in delovanja pankreasa.

Za ustrezno oceno prebavljivosti blata je zelo pomembno **upoštevanje navodil** pred odvzemom vzorca:

* Vsaj 1 teden pred zbiranjem in v času zbiranja vzorcev blata na smete uživati odvajal ali sredstev proti driski in antibiotikov
* 3 dni pred zbiranjem se pričnite držati Schmidt-Stassburgerjeve diete, s katero se zaužije zadostna količina ogljikovih hidratov, beljakovin in maščob.

*DIETA*

***Zajtrk****:* 0,5 L mleka (kakav)*, 1 žemlja ali 50g prepečenec z maslom*

***Dopoldanska malica****: 0,5L zdrobove juhe (40g ovsenega zdroba, 10g masla, 2 dcl mleka, 3 dcl vode, 1 jajce, malo soli)*

***Kosilo****: 125g nasekljane puste govedine, 250 g pire krompirja, 1 dcl mleka, 10 g masla*

***Popoldanska malica****: enako kot za kosilo*

***Večerja:*** *enako kot za dopoldansko malico*

V primeru vprašanj v zvezi s predpisano dieto se posvetujte z zdravnikom, prav tako ga morate obvestiti v primeru odstopanja od predpisane diete.

**Postopek zbiranja vzorca blata:** priporoča se odvzem treh vzorcev blata (tri različna odvajanja). Blato ne sme priti v stik z vodo ali urinom v straniščni školjki, zato je najprimernejše iztrebljanje v tanko plastično vrečko ali na papir, položen v straniščno odprtino. Z žličko na pokrovu posodice odvzemite za lešnik velik vzorec blata s treh različnih mest blata.

**Vzorce med zbiranjem hranite na hladnem. po končanem zbiranju v čim krajšem času dostavite na enoto Odvzem v Bolnišnico Topolšica.**

Enota za laboratorijsko diagnostiko

Vodja laboratorija:

Eva Lozič, MSc, spec.med.biokem.